**ISMÉTELT PÁLYÁZATI FELHÍVÁS**

1. **A pályázatot kiíró neve, székhelye:** Zebegény község Önkormányzata 2627 Zebegény Árpád u.5.
2. **Lebonyolító neve, székhelye:** Zebegény Község Polgármestere 2627 Zebegény Árpád u.5.
3. **Pályázat célja:** Zebegény község Önkormányzatának tulajdonát képező 773.hrsz.-ú Árpád u.1.szám alatti üzlethelyiség **15** **m2 területű önkormányzati ingatlan** ellenérték fejében történő bérbeadása.
4. **A pályázat jellege:** Nyilvános, egyfordulós
5. **Pályáztatásra kerülő ingatlan:** A Zebegény 773.hrsz. –ú Árpád u.1.szám alatti ún. „Szolgáltató ház” **15 m2-es üzlethelyiségének** (volt nemzetiségi tér) bérbeadás útján történő hasznosítása. Az üzlethelyiség villany, víz, csatorna ellátással rendelkezik.
6. **Az ajánlatok benyújtásának helye, módja, határideje:** Zebegény község Önkormányzata 2627 Zebegény Árpád u.5. A pályázatokat zárt borítékban, minimum két példányban a benyújtására nyitva álló időpontban és helyen személyesen vagy postai úton kell benyújtani. A borítékra írják rá **„Pályázat üzlethelyiség bérletére”.** A benyújtási határidő: **2016. július 25. hétfő 16.00 óra.**

Érvénytelen a pályázat melyet a benyújtási határidő eltelte után nyújtottak be, vagy amely pályázat nem felel meg a felhívás feltételeinek.

1. A pályázat nyertese az eredmény hirdetéstől számított **30 napon belül köteles a helyiségbérleti szerződést megkötni.** Ha a pályázat nyertese a bérleti szerződést az előírt határidőben nem köti meg, a pályázaton részt vett második legkedvezőbb ajánlatot tevőnek kell a helyiséget bérbe adni.
2. **Bontás helye, módja, időpontja:** Márianosztrai Közös Önkormányzati Hivatal Zebegényi Kirendeltsége 2016.július 27. szerda 14.00 óra. A beérkezett pályázatok felbontása nyilvánosan történik.
3. **A pályázatok elbírálásának szempontja:** A kiíró azösszességében legkedvezőbb feltételeket tartalmazó, megalapozott ajánlat mellett dönt.(bérleti díj, funkció,egyéb bevételek,munkahelyteremtés, turisztikai vonzerő növelés, stb.)

**A bérleti díj kiíró által meghatározott minimális összege 1.500 Ft/m2/ hónap.**

1. **A pályázatnak tartalmaznia kell:**

* pályázó kifejezett nyilatkozatát a pályázati kiírás feltételeinek elfogadására;
* az ajánlati árat,
* a pályázattal megvalósítani kívánt célokat
* amennyiben a pályázó gazdálkodó szervezet, 30 napnál nem régebbi eredeti cégkivonatot, a képviseletre jogosult aláírási címpéldányát;
* annak meghatározását, hogy az ajánlat mely része üzleti titok;
* annak meghatározását, hogy a pályázat mely információi közölhetőek a többi pályázóval
* annak meghatározását, hogy pályázó hozzájárul-e a többi pályázóval való együttes tárgyaláshoz

1. **Pályázatok elbírálása:** **2016.július 28. csütörtök 17. óra**
2. **Pályázati információk:**

* A nyertes pályázó a szerződés megkötésekor három havi bérleti díjat köteles a bérbeadó részére óvadékként megfizetni.
* A bérleti díjon felül a bérlőt terheli a bérlemény használatával felmerülő minden rezsiköltség.
* A bérleti szerződés megkötésével egyidejűleg a mérőórák leolvasásra és átjelentésre kerülnek a bérlő nevére. A hulladék elszállítására köteles közvetlenül szerződni a szolgáltatóval.
* a folytatni kívánt tevékenységhez a feltételeket a bérbeadó nem biztosítja, annak költségei a bérlőt terhelik. A bérleti jogviszony bármilyen jogcímen történő megszűnése esetén a bérbeadó részére történő visszaadáskor a bérlet tárgyát a bérlő kiürítve, tisztán, rendeltetésszerű használatra alkalmas állapotban köteles átadni a bérleti jogviszony megszűnésének napján.
* Az ingatlanon bármilyen felújítás, értéknövelő beruházás csak az Önkormányzat előzetes tulajdonosi hozzájárulásával, az erre vonatkozó megállapodás megkötésével lehetséges.
* A bérlő köteles a bérleti szerződés aláírásától számított 1 hónapon belül a folytatandó tevékenységet megkezdeni és azt a szerződés fennállása alatt folyamatosan végezni.
* A szerződés határozott vagy határozatlan időre jön létre, a felmondási ideje 3 hónap.
* A bérleti díj összege évente automatikusan január 01-től megnő, a KSH által az előző évre megállapított infláció mértékével.
* Az ingatlant csak rendeltetése céljára lehet használni. Az ettől eltérő használat a szerződés azonnali hatályú felmondását vonja maga után.
* A megjelölt tevékenység gyakorlásához szükséges hatósági engedélyek beszerzése a bérlő kötelessége. Bérlő tudomásul veszi, hogy a helyiségben folytatni kívánt tevékenységhez szükséges szakhatósági és egyéb engedélyek iránti kérelmek elutasítása esetén Zebegény község Önkormányzatával szemben követelése nincs.
* Ugyancsak a szerződés azonnali hatályú felmondását vonja maga után, ha a bérlő a bérleti díj rendszeres fizetése mellett a vállalt funkciót a bérleményben nem gyakorolja.
* A bérlő saját anyagi javaival felel az ingatlan vagyonvédelméért, őrzéséért, károkozás elleni védelméért.
* A bérlő a megkötendő bérleti szerződésben magára nézve kötelezőként vállalja a jogszabályokban, illetve a helyi rendeletekben meghatározott, bérlőt terhelő kötelezettségeket.
* Az ingatlan igény szerint a kiíróval egyeztetett időpontban a helyszínen megtekinthető.
* A kiíró fenntartja magának azt a jogot, hogy a pályázati eljárást akár indokolás nélkül is eredménytelennek nyilvánítja.
* Kiíró fenntartja magának azon jogát, hogy a nyertes pályázó visszalépése esetén a pályázat soron következő helyezettjével szerződést kössön.
* A pályázati kiírás valamint a benyújtott pályázat a kiírásban meghatározott benyújtási határidő lejártáig visszavonható.
* A pályázati eljárásban csak olyan jogi, illetve természetes személy vehet részt pályázóként, akinek semmilyen jellegű tartozása (adó, bérleti díj, stb.) Zebegény község Önkormányzatával szemben nem áll fenn.

A pályázati kiírás a Polgármesteri Hivatal hirdetőtábláin, a Danubia Tv Képújságjában, valamint az önkormányzat facebook oldalán, honlapján kerül meghirdetésre.